
FISCALITATE 

Studiu de caz 1 (6.00p)
[bookmark: _Hlk150119206]
[bookmark: _Hlk150119226]SoundsGood SRL este o societate comercială cu răspundere limitată (SRL) din Iași înființată pe 5 decembrie 2025 având ca activitate principală repararea echipamentelor audio profesionale, mixere, sintetizatoare sau echipamente electronice complexe și activează pe cod CAEN 3313 - repararea și întreținerea echipamentelor electronice și optice. SoundsGood SRL la înființare, îndeplinește condițiile pentru a aplica impozitul pe venitul microîntreprinderilor și optează pentru acest impozit. SoundsGood SRL nu se înregistrează în scopuri de TVA (conform art. 316 din Codul Fiscal) la înființare. Societatea are în vedere aplicarea regimul special pentru serviciile electronice, de telecomunicații, de radiodifuziune sau de televiziune prestate de către persoane impozabile stabilite în Uniunea Europeană, dar într-un alt stat membru decât statul membru de consum conform art. 315 din Codul Fiscal (OSS) .

Informații suplimentare:
· Societatea are inca de la infiintare 3 angajați, pentru care a incheiat contracte individuale de muncă cu norma întreagă. 
· Capitalul social este de 10.000 lei. Societatea va constitui rezerva legala potrivit normelor în vigoare.
· Curs de schimb la 31.12.2025: 5 lei/euro
· In primele 2 trimestre se afla în faza de investitie si nu realizeaza niciun fel de venituri.
· In luna octombrie 2026 este achiziționat și pus in funcțiune un osciloscop in suma de 18.000 lei pentru care dorește să beneficieze de facilitatea fiscală prevăzută de Codul fiscal la art. 22, privind scutirea de impozit pentru profitul reinvestit.

Pentru trimsestele III si IV s-au realizat următoarele venituri și cheltuieli:
	 
	Trim III (Iulie – Septembrie 2026)
-lei-
	Trim IV (Octombrie – Decembrie 2026)
-lei-

	Venituri din prestari servicii (704)
	382.000
	700.000

	Venituri din vazarea marfurilor (707)
	78.000
	-

	Veniturile aferente costurilor serviciilor în curs de execuție (712)
	62.000

	60.000

	Venituri din diferențe de curs valutar (765)
	2.500
	4.000

	Venituri din provizioane pentru litigii (7812)
	-
	5.000

	Venituri din subvenţii pentru investiţii (7584)
	12.000
	14.000

	TOTAL
	536.500
	783.000

	Cheltuieli cu mărfurile (607)
	45.000
	75.000

	Cheltuieli cu serviciile prestate de terți (628)
	60.000
	87.000

	Cheltuieli de protocol (6231)
	3.000
	13.000

	Cheltuieli cu salariile (641)
	45.000
	45.000

	Cheltuieli cu contribuţia asigurătorie de muncă (646)
	1.013
	1.013

	Cheltuieli cu abonamente la scheme tehnice pentru baze de date internaționale pentru acces la manuale de service și diagrame electrice (622)
	2.000
	10.000

	Cheltuieli cu asigurarea de viață pentru asociatul entității (6588)
	- 
	12.000

	Cheltuieli cu decontarea transportului şi cazării angajaților deplasați în interes de serviciu  (625)
	2.000
	17.000

	Cheltuieli cu amortizarea  echipamentelor folosite în activitatea curentă (6811)
	4000

	6.000

	Cheltuieli cu o ajustare de depreciere a unei creanțe asupra unui client aflat in procedură de faliment în formă simplificată (6814)
	- 
	4.000

	Cheltuieli cu un curs de specializare pentru un angajat al entității (6421.01)
	4.000 
	4.000

	Cheltuieli cu diferențele de curs valutar (665)
	600
	2.000

	Cheltuieli sociale (6421.02)
	1.500
	20.000

	TOTAL
	164.113
	296.013



Sumele sunt aferente fiecărui trimestru separat.
   

Luna iulie 2026:

[1] Livrează, în data de 10 iulie 2026, module de amplificare și transformatoare către un studio de înregistrări, SoundMaster SARL, persoană impozabilă înregistrată în scopuri de TVA în Franța, în sumă de 75.000 lei. Bunurile sunt transportate de la Iași la Lyon. Există documente care dovedesc transportul. Cota de TVA în Franța este 20%.

[2] Înregistrează, în data de 14 iulie 2026, cheltuieli cu achiziția unui lot de potențiometre de precizie și circuite integrate specializate în valoare de 40.000 lei de la societatea Shenzhen Audio Parts Ltd, stabilită în China. Componentele sunt transportate de la Beijing la Iași, existând documente corespunzătoare privind dovada transportului. Contravaloarea transportului pe parcurs extern este de 1.000 lei, iar taxa vamală aplicabilă este de 10%. În China se practică un impozit indirect de 5%.

[3] Organizează un workshop tehnic de calibrare sintetizatoare analogice în Iași. Facturează, în data de 15 iulie 2026, taxa de participare de 125.000 lei societății Synth Budapest Kft, persoană impozabilă înregistrată în scopuri de TVA în Ungaria. Cota de TVA în Ungaria este 27%. 

[4] Livrează, în data de 21 iulie 2026, un mixer audio către Asociația Inginerilor de Sunet, un ONG din România neînregistrat în scopuri de TVA, în sumă de 250.000 lei. Transportul este de la Iași la Cluj. Se acordă un discount comercial de 10% pe factură. 

[5] Achiziționează, în data de 25 iulie 2026, un lot de lămpi (tuburi electronice) vintage pentru reparații de la Valvole Italia Sco, persoană impozabilă înregistrată în scopuri de TVA în Italia, la prețul de 10.000 lei. Bunurile sunt transportate de la Milano la Iași.. Cota de TVA în Italia este 22%.


Luna august 2026:

[6] Livrează, în data de 2 august 2026, piese de schimb pentru o consolă de mixaj către Youssef, o persoană neimpozabilă (fizică) din Maroc, în sumă de 12.000 lei. Bunurile sunt transportate din Iași la Casablanca. Există declarația vamală de export. În Maroc există un impozit indirect este 20%.

[7] Vinde în data de 15 august 2026 pedale de efecte și accesorii audio în cadrul Musikmesse 2026, un târg organizat la Frankfurt (Germania). Clienții sunt persoanele fizice participante care nu desfășoară activități economice, în valoare de 15.000 lei. Cota TVA în Germania: 19%. Produsele vândute au fost trimise în Germania cu un angajat în data de 10 august 2026.

[8] Livrează, în data de 20 august 2026, un sistem audio către Events Pro SRL (RO) în valoare de 10.000 lei. Echipamentul este în rack-uri de protecție (ambalaje) evaluate la 4.000 lei. După eveniment, clientul returnează rack-uri în valoare de 3.000 lei, restul nefiind returnate. Transport se realizează pe ruta Iași-Timișoara.

[9] Repară, în data de 21 august 2026,  un sintetizator vintage pentru Hans, o persoană fizică care nu desfășoară activități economice din Austria. Valoarea reparației este de 4.000 lei (include manoperă și piese). Bunul este expediat prin curier din Austria la Iași și după ce este reparat, bunul este trimis înapoi la Viena. Cota de TVA în Austria este de 20%. 

[10] Vinde, în data de 26 august 2026,  prin site-ul propriu un procesor de semnal către Alessandro, persoană fizică din Italia, care nu desfășoară activități economice, preț 55.000 lei. Bunul este expediat prin curier din Iași în Milano. Cota TVA în Italia pentru produse electronice este 22%.

Cerințe
1. [bookmark: _Hlk198412184][bookmark: _Hlk198412265]Stabiliți regimul fiscal aplicabil din perspectiva regulilor de impozitare directă a societății și determinați impozitul datorat pentru fiecare dintre cele 2 trimestre din 2026. Folosiți sumele din situația veniturilor și cheltuielilor prezentată anterior, fără înregistrări suplimentare legate de tranzacțiile prezentate în lunile iulie și august 2026. Menționați care sunt declarațiile de impunere, informative și/sau de mențiuni ce trebuie depuse de SoundsGood SRL aferente acestor impozite și precizați care sunt termenele pentru plata a acestor obligații fiscale la bugetul de stat. (2.5 p)  
1. [bookmark: _Hlk213202477]Stabiliți tratamentul TVA pentru tranzacțiile prezentate mai sus aferente lunilor iulie și august 2026. Pentru fiecare tranzacție precizați tipul operațiunii și locul operațiunii, iar dacă locul operațiunii este România sau SoundsGood SRL are obligația de a colecta TVA, specificați persoana obligată la plata TVA, baza de impozitare a TVA şi cota de TVA aplicabilă. Menționați care sunt declarațiile de impunere și informative in materie de TVA, după caz, ce trebuie depuse de SoundsGood SRL pentru lunile iulie și august 2026, termenele de depunere ale acestora și scadențele pentru plata obligațiilor fiscale la bugetul de stat. Stabiliți TVA de plată sau de recuperat pentru fiecare perioadă fiscală. (2.5 p)     
1. Presupunem ca societatea dorește să efectueze cheltuieli de sponsorizare din impozitul pe profit aferent anului 2026 prin exercitarea opțiunii de redirecționare prevăzută în Codul fiscal. Prezentanți conditiile în care poate fi exercitată această opțiune, precum și obligațiile declarative pe care trebuie sa le îndeplinească.. (0.25 p)


Studiul de caz 2 (3.00p)

Sigismund Popescu, persoană fizică domiciliată în Iași, realizează pe parcursul anului 2026, următoarele venituri:

1. Sigismund este înregistrat ca persoană fizică autorizată să desfășoare activități de croitorie şi a optat pentru impozitarea în sistem real. Sigismund a realizat următoarele venituri (incasari) şi cheltuieli (plati) în anul 2026:
· venituri din activități prestate clienților (încasate în anul 2026): 120.000 lei; 
· incasări dintr-un împrumut bancar  contractat pentru finanțarea activității - 20.000 lei.
· cheltuieli cu materiile prime (plătite în  2026) – 30.000 lei; 
· cheltuieli de marketing facturate în anul 2026: 20.000 lei (plătite - jumătate în noiembrie 2026 și jumătate în ianuarie 2027); 
· cheltuieli de protocol 3.000 lei (plătite în august 2026); 
· cheltuieli cu deplasarea la un târg de specialitate (scop profesional) în Dubai 7.000 lei (plătite în mai 2026). 
· în urma controlului realizat de autorităţile statului în luna septembrie 2026, i s-a aplicat o amendă contravenţională de 3.000 lei.
· achiziționează, plăteşte şi pune în funcțiune în luna septembrie 2026 o maşină de cusut profesională în valoare de 12.000 lei, pe care o va utiliza pentru 3 ani şi pe care o amortizează liniar;

2. Sigismund are închiriat un apartament în Iași unei persoane fizice din care încasează suma de 4.800 lei lunar, apartament închiriat din martie 2026 până în decembrie 2026 inclusiv.

3. Sigismund a încasat suma de 120.000 euro din vânzarea unui apartament în Craiova achizitionat in 2019 și suma de 25.000 lei din vânzarea unui teren aflat în intravilanul unei localitați achizitonat in 2025. Cursul de schimb: 5 lei/euro. 

4. Sigismund s-a angajat începând cu decembrie 2026 la o societate din Iași ce activează în domeniul modei, cu un salariu de încadrare de 8.000 lei. Sigismund a primit în cursul lunii decembrie:
- un bonus de 300 lei pentru o idee de îmbunătățire a fluxului de producției. 
- cadouri în valoare totală de 800 lei pentru cei 2 copii minori ai acestuia, cu ocazia Crăciunului,
- cadouri în valoare de 400 de lei cu ocazia aniversarii firmei;
- contravaloarea cheltuielilor de cazare și transport pentru o deplasare de serviciu pe o perioadă de 4 zile la București, în sumă de 2.300 lei. 
- un laptop nou oferit din partea societății cu titlu gratuit pe care acesta nu trebuie să-l mai returneze (prețul plătit pe laptop a fost de 4.000 lei, la care se adaugă TVA).
Societatea a plătit în decembrie 2026 prime de asigurare voluntară de sănătate la un centru medical privat, pentru fiecare angajat, în valoare de 2.400 lei pentru 6 luni și i-a decontat 3.000 lei, conform contractului colectiv de muncă. pentru o vacanță de 5 zile pe perioada concediului său de odihnă. 
Sigismund are 2 copii minori în întreținere înscrisi într-o unitate de învăţământ.

Cerințe:
1. Determinați venitul net, precum şi valoarea impozitului pe venitul din activităţi independente realizate de Sigismund în cursul anului 2026. Prezentați obligațiile declarative si de plata ale lui Sigismund aferente acestor venituri.  (1,10p)
1. Determinați impozitul datorat pentru venitul din chirii și din transferul dreptului de proprietate. Precizați care este modalitatea prin care aceste impozite se declară și plătesc către bugetul de stat. (0,55p)     
1. Analizați dacă Sigismund datorează contribuții sociale obligatorii în anul 2026 pentru veniturile, altele decât cele salariale  cele din activități independente, şi, dacă da, determinaţi suma lor. Salariul minim brut aferent anului 2026 este de 4.050 lei. Pe Sigismund l-a sfătuit o cunoștință să completeze salariul minim ca bază aleasă pentru contribuția de asigurări sociale, în cazul în care aceasta este datorată. (0,15p). 
1. Determinați impozitul pe venit și contribuțiile sociale obligatorii aferente salariului obţinut în decembrie 2026. (1,20p). În cazul în care consideraţi că sunt anumite informaţii pe care nu le aveţi deşi aţi avea nevoie de ele, folosiţi o ipoteză care vi se pare rezonabilă, prezentaţi-o succint şi continuaţi rezolvarea bazându-vă pe ea.

În cazul în care consideraţi că sunt anumite informaţii pe care nu le aveţi deşi aţi avea nevoie de ele, folosiţi o ipoteză care vi se pare rezonabilă, prezentaţi-o succint şi continuaţi rezolvarea bazându-vă pe ea.

